**Ел барда, ер ұмытылмайды.**

Биыл қос батыр қаһарманның ғасырлық тойы, қазақтың батыр ұлдары Рахымжан Қошқарбаев пен Сағадат Нұрмағамбетовтың туғанына 100 жыл. Қос батыр – бір жылдың түлегі. Құрдас. Әрі жерлес.

Халық қаһарманы Рақымжан Қошқарбаев 1924 жылы 19 қазанда Ақмола облысы Тайтөбе ауылының маңындағы қыстақта дүниеге келген. Ата-анадан ерте айырылған Рахымжан Тайтөбе балалар үйінде тәрбиеленіп, 7 жылдық мектепті бітірген соң, Балқаш қаласындағы фабрика-зауыт училищесіне жіберілді.

1944 жылы кіші лейтенант Қошқарбаев Фрунзеге әскер училищесін үздік бітіріп, майданға аттанады. Берлиндегі Рейхстагқа ту тігіп, қазақтың нағыз батыр ұлт екендігін дәлелдеген қайсар Рақымжан Қошқарбаевқа 1999 жылы тәуелсіз еліміздің «Халық қаһарманы» атағы берілді.

Сағадат Қожахметұлы Нұрмағамбетов 1924 жылы 25 мамырда Ақмола облысы Ақкөл ауданыңда Еңбек ауылында дүниеге келген. Ұлы Отан соғысы басталғанда ол небәрі 17 жастағы бозбала еді. 1942-1943 жылдар аралығында бірінші Түркістан әскери училищесінде оқыды. Майданға аттанған жас лейтенант алғашында пулемётшілер взводын басқарып, рота, батальон командирі болды. Сұрапыл соғыс аяқталар кезде Сағадат Нұрмағамбетовке Кеңес Одағының Батыры атағы берілді.

Ұлы Жеңістен кейін әскери академияны бітіріп, өз еліне абыроймен қызмет атқарды. Тұңғыш Қорғаныс министрі болып, ең жоғарғы әскери атақ-армия генералы шенін алды. Тәуелсіз Қазақ елінің бас марапаты-Халық Қаһарманы атанды.

Бүгінде көкірегімізде ерекше көңіл мен мақтаныш сезімін ұялататын осы бір есімдерді білмейтін қазақ, осы батырлардың ерлігін қайталауды армандамайтын жас ұрпақ жоқ болар. Біз ержүрек аға буынның алдында мәңгі қарыздармыз. Олардың қайсарлығы мен төзімділігінің, табандылығы мен  патриоттығының арқасында бейбіт заманда өмір сүріп, жарқын болашағымызға жол аштық.